text: Dyr dag for bilister i Bevtoft
  12 februar 2015 kl. 10.18
  64 fartovertrædelser på fem timer. Det er hvad Syd- og Sønderjyllands politi fik billeder af, da de onsdag havde hørt fotovognen til Bevtoft ved Vojens.
  Da en ATK-vogn fra Syd- og Sønderjyllands Politi onsdag mellem klokken 16 og 21 holdt på Diagonalvejen ved Bevtoft i Sønderjylland, gav målingerne betjenten kuldegysninger. Sådan lyder det i en pressemeddelelse fra politiet selv.
  Politiet betegner strækningen som en farlig ulykkesstrækning med en hastighedsgrænse på 80 km/t. Alligevel blev der blitzet 55 personbiler og ni lastbiler.
  Resultatet af de fem timer i fotovognen blev ikke mindre end 14 klip i kørekortet og tre betingede frakendelser.
  Den værste fartovertrædelse stod en stor 4-hjulstrækker for. Den blev taget med svimlende 127 km/t i 80 km/t-zonen.
  Lastbilerne kørte op til 89 km/t, selv om de kun må køre 70 km/t.
  - Den slags hastigheder bringer andre på den farlige vejstrækning i fare, skriver politiet i pressemeddelelsen.
  1/2 Av av. ATK fra farlig ulykkesstrækning v. Bevtoft i går: 55 blitzede personbiler og 9 lastbiler. Heraf 14 klip og 3 beting. frakend.
  
  2/2  Stor 4hjulstrækker kørte 127 km/t, lastbilerne 81-89 km/t. Den slags hastigheder bringer andre på vejen i fare! #politidk #atkredderliv
  
  